Ignasi Vilarrasa

Ignasi Vilarrasa Palacios, nado en Granollers o 23 de agosto de 1999, é un futbolista catalán que xoga como lateral esquerdo no Huesca, da Segunda División.

 Traxectoria 
Nacido en Granollers, formouse como futbolista nas canteiras do CF La Torreta, do FC Barcelona, do CF Mollet, do CF Damm e da UE Cornellà.

En agosto de 2018 ingresou de novo na estrutura do Barça, co que asinou un contrato de tres anos, saíndo cedido ao Cornellà para a tempada 2018/19. Debutou na Segunda División B o 6 de outubro, nun empate sen goles diante do Castellón.

O 28 de decembro de 2018, despois de xogar só nove partidos de liga co Cornellà, regresou ao Barcelona e foi destinado ao filial, da mesma categoría. En setembro de 2019 fichou por outro filial, o Real Valladolid Promesas.

O 5 de xaneiro de 2021 debutou co primeiro equipo do Valladolid na Copa do Rei, nunha vitoria por 3-2 contra Marbella FC. Tras rematar o seu contrato no Valladolid fichou polo Atlético Baleares, co que xogou durante unha campaña na Primeira Federación.

O 5 de xullo de 2022 asinou un contrato de dous anos coa SD Huesca, da Segunda División.

 Notas 

Categoría:Nados en 1999
Categoría:Nados en Granollers
Categoría:Futbolistas de Cataluña
Categoría:Defensas de fútbol
Categoría:Xogadores do FC Barcelona B
Categoría:Xogadores da UE Cornellà
Categoría:Xogadores do Real Valladolid B
Categoría:Xogadores do Real Valladolid
Categoría:Xogadores do CD Atlético Baleares
Categoría:Xogadores do SD Huesca